### Beslutningstema

I denne sag skal der tages stilling til samarbejds- og driftsaftale med Den selvejende institution Fonden Tønnisgård for perioden 2024-2027 vedrørende [adresse].

### Sagsfremstilling

Den selvejende institution Fonden Tønnisgård er en forening, som modtager et årligt tilskud fra Tønder Kommune til at drive [adresse]. Derfor har kommunen en samarbejds- og driftsaftale med foreningen, som sætter rammerne for, hvilke opgaver Naturcenter Tønnisgård skal varetage. Aftalen skal også sikre, at kommunens tilskud ikke går til at dække udgifter i forbindelse med kommerciel aktivitet eller bidrager til konkurrenceforvridende aktiviteter.

Organiseringen af Tønnisgård er under omstrukturering og foreningen får nyt navn. Derfor er der lavet to samarbejdsaftaler, som begge er vedlagt som bilag. Én med det nuværende navn: Den selvejende institution Fonden Tønnisgård, og én med det kommende navn: Foreningen Naturcenter Tønnisgård.

[adresse] skal varetage opgaver knyttet til naturformidlingen i Tønder Kommune. Herunder udvikle og gennemføre ture og aktiviteter på Rømø, i [adresse] og i det omkringliggende bagland, som er målrettet Tønder Kommunes borgere.

Årligt inden udgangen af april skal Fonden Tønnisgård aflevere et regnskab til kommunen, med opdeling i indtægter og udgifter og en fordeling på kommercielle og almennyttige aktiviteter.

I foråret 2027 skal parterne indlede forhandlingerne af en ny aftale, så den kan træde i kraft ved indgangen af 2028.

### Økonomi

I 2024 udgør tilskuddet 828.800 kr., inklusiv 25.000 kr. til renter. Tilskuddet udbetales i to rater i januar og juli.

Tilskuddet pristalsreguleres årligt efter KL's takst,

### Indstilling Vicekommunaldirektøren indstiller,

|  |  |
| --- | --- |
| at | samarbejdsaftalen godkendes, og |
| at | indstillingen videresendes til Økonomiudvalget og Kommunalbestyrelsen. |

Beslutning fra Kultur- og Fritidsudvalget, 4. december 2024, pkt. 6:

Indstillingen anbefales.

Beslutning fra Økonomiudvalget, 12. december 2024, pkt. 6:

Indstillingen anbefales.

Otto Kristiansen deltog ikke i mødet.

### Beslutning

Indstillingen godkendt.

Åge Poulsen deltog ikke i mødet.